# ΠΑΡΑΡΤΗΜΑ VI – ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ / ΠΙΝΑΚΕΣ ΣΥΜΜΟΡΦΩΣΗΣ

|  |  |  |  |  |
| --- | --- | --- | --- | --- |
| **Α/Α** | **ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΣΤΟΙΧΕΙΟ**  **ΤΕΚΜΗΡΙΩΣΗΣ** |
| 1. | Μεθοδολογία υλοποίησης των εκπαιδευτικών προγραμμάτων | ΝΑΙ |  |  |
| 2. | Μεθοδολογία Επιλογής Εκπαιδευτών | ΝΑΙ |  |  |
| 3. | Εκπαιδευτικές Μέθοδοι και Τεχνικές | ΝΑΙ |  |  |
| 4. | Μεθοδολογία Επιλογής Ωφελουμένων – Διαδικασίες | ΝΑΙ |  |  |
| 5. | Δείγμα Εκπαιδευτικού Υλικού για όλα τα αντικείμενα κατάρτισης που περιλαμβάνονται στο έργο όπως περιγράφεται στο Παράρτημα ΙΙ «Αντικείμενο της Σύμβασης / Τεχνικές Προδιαγραφές / Παραδοτέα», Κεφ.1.2 «Αντικείμενο της Σύμβασης», Παρ. 1.2.2 «Εκπαιδευτικό Υλικό», ως παράρτημα της Τεχνικής Προσφοράς | ΝΑΙ |  |  |
| 6. | Διαπιστευμένα Σχήματα Πιστοποίησης για όλες τις ειδικότητες που περιλαμβάνονται στην παρούσα Διακήρυξη  *Απαιτείται η προσκόμιση των σχετικών στοιχείων τεκμηρίωσης, όπως αυτά ορίζονται στο Παράρτημα ΙΙ «Αντικείμενο της Σύμβασης / Τεχνικές Προδιαγραφές / Παραδοτέα», Κεφ.1.2. «Αντικείμενο της Σύμβασης, Παρ. 1.2.3 «Παρουσίαση των Σχημάτων Πιστοποίησης»* | ΝΑΙ |  |  |
| 7. | Αναλυτικό Χρονοδιάγραμμα Υλοποίησης του Έργου (με τη μορφή Διαγράμματος Gantt) | ΝΑΙ |  |  |
| 8. | Διαδικασία Σχεδιασμού των δράσεων Κατάρτισης και Πιστοποίησης | ΝΑΙ |  |  |
| 9. | Διαδικασία Οργάνωσης, Υλοποίησης, των δράσεων Κατάρτισης και Πιστοποίησης | ΝΑΙ |  |  |
| 10. | Διαδικασία Παρακολούθησης και Αξιολόγησης των δράσεων Κατάρτισης και Πιστοποίησης | ΝΑΙ |  |  |
| 11. | Σύνθεση Ομάδας Έργου: ρόλοι, αρμοδιότητες στελεχών, λειτουργίες | ΝΑΙ |  |  |

Οδηγίες συμπλήρωσης

1. Στη Στήλη «ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.
2. Αν στη στήλη «ΑΠΑΙΤΗΣΗ» έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση), τότε η αντίστοιχη προδιαγραφή είναι υποχρεωτική για τον υποψήφιο ανάδοχο, θεωρούμενη ως απαράβατος όρος σύμφωνα με την παρούσα διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες.
3. Αν η στήλη «ΑΠΑΙΤΗΣΗ» δεν έχει συμπληρωθεί με τη λέξη «ΝΑΙ» ή με κάποιον αριθμό, τότε η προδιαγραφή δεν είναι απαράβατος όρος. Προσφορές που δεν καλύπτουν τους μη απαράβατους όρους ή αποκλίνουν από αυτούς δεν απορρίπτονται.
4. Στη στήλη «ΑΠΑΝΤΗΣΗ» σημειώνεται η απάντηση του αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρείται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.
5. Στη στήλη «ΣΤΟΙΧΕΙΟ ΤΕΚΜΗΡΙΩΣΗΣ» θα καταγραφεί η σαφής παραπομπή στο δικαιολογητικό εκείνο στοιχείο που προσκομίζεται προς απόδειξη πλήρωσης της συγκεκριμένης απαίτησης. Η παραπομπή γίνεται με συγκεκριμένη αναφορά στην αρίθμηση, όπως αποτυπώνεται στο κείμενο της διακήρυξης. Η παραπομπή μπορεί να αφορά σε χαρακτηριστικά της τεχνικής προσφοράς στην τεχνική έκθεση όπου αποτυπώνεται το ολοκληρωμένο σχέδιο ή η μέθοδος υλοποίησης για κάθε επιμέρους παρεχόμενη υπηρεσία, στις αναλυτικές τεχνικές περιγραφές των παρεχόμενων υπηρεσιών, του τρόπου διασύνδεσης και λειτουργίας τους ή στην αναφορά μεθοδολογίας για την παροχή τους κλπ., που κατά την κρίση του υποψηφίου αναδόχου τεκμηριώνουν τα στοιχεία του Πίνακα Συμμόρφωσης.

Διευκρινίσεις:

1. Επισημαίνεται ότι είναι υποχρεωτική η απάντηση σε όλα τα σημεία του ΠΙΝΑΚΑ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.

2. Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών.

3. Σε περίπτωση που δεν έχει απαντηθεί οποιοσδήποτε όρος του ΠΙΝΑΚΑ ΣΥΜΜΟΡΦΩΣΗΣ, τότε η απάντηση θεωρείται αρνητική.

4. Σε περίπτωση που οποιαδήποτε, από τις ανωτέρω αναφερόμενες στους επισυναπτόμενους πίνακες υποχρεώσεις, δεν καλύπτεται, η προσφορά θα απορρίπτεται ως απαράδεκτη.